[image: ]DJEČJI VRTIĆ PROLOŽAC
Trg dr. Franje Tuđmana 1, 21264 Proložac Donji
KLASA: 601-01/25-07/1 URBROJ: 2181-43-1-25-1 
Proložac, 03. rujna 2026.godine
Na temelju članka 37. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23, 145/23, 145/24, 146/25, 22/26), članaka 40. i 41. Zakona o ustanovama (NN broj 76/93, 29/97, 47/99, 35/08 i 127/19, 151/22) i članka 29. Statuta Dječjeg vrtića Proložac (dalje u tekstu dječji vrtić ili vrtić), Upravno vijeće
Dječjeg vrtića Proložac na 38. sjednici održanoj dana 3. rujna 2026. godine, donosi
ODLUKU
o raspisivanju/objavi javnog natječaja za izbor i imenovanje ravnatelja/ice Dječjeg vrtića Proložac


Raspisuje se javni natječaj za radno mjesto:
· RAVNATELJA/ICE DJEČJEG VRTIĆA PROLOŽAC, na određeno, puno radno vrijeme

UVJETI:
za ravnatelja/-icu dječjeg vrtića može biti imenovana osoba koja ispunjava sljedeće uvjete:
· završen studij odgovarajuće vrste za rad na radnome mjestu odgojitelja ili stručnog suradnika u dječjem vrtiću, a koji može biti:
a) sveučilišni diplomski studij ili
b) integrirani preddiplomski i diplomski sveučilišni studij ili
c) specijalistički diplomski stručni studij ili
d) preddiplomski sveučilišni studij za odgojitelja ili
e) stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s ranijim propisima,
· položen stručni ispit za odgojitelja ili stručnog suradnika, osim ako nemaju obvezu polagati stručni ispit u skladu s člankom 56. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19, 57/22, 101/23)
· najmanje pet godina radnog iskustva u predškolskoj ustanovi na radnome mjestu odgojitelja ili stručnog suradnika
Na navedeno radno mjesto ne može biti imenovana osoba za čije zasnivanje radnog odnosa postoje zapreke iz članka 25. Zakona o predškolskom odgoju i obrazovanju (NN br. 10/97, 107/07, 94/13, 98/19, 57/22, 101/23) i čl. 239. st. 2. Zakona o trgovačkim društvima (NN br. 1/93, 34/99, 121/99, 52/00. 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 114/22, 18/23, 130/23 i 136/24).
Ravnatelj/ica se imenuje na mandat od pet godina, a ista osoba može biti ponovno imenovana.
Uz pisanu, vlastoručno potpisanu prijavu na natječaj, potrebno je priložiti:
· životopis;
·  dokaz o odgovarajućoj vrsti i razini obrazovanja;
· plan rada za mandatno razdoblje;
·  dokaz o državljanstvu;
· dokaz/-e o radnom iskustvu u predškolskoj ustanovi na radnome mjestu odgojitelja ili stručnog suradnika - potvrdu/potvrde o vrsti poslova i trajanju radnog odnosa izdanu/izdane sukladno članku 130. Zakona o radu (kojom/kojima se dokazuje traženo relevantno radno iskustvo u predškolskoj ustanovi na radnome mjestu odgojitelja ili stručnog suradnika);
· dokaz o položenom stručnom ispitu ili dokaz o ispunjavanju uvjeta iz čl. 32. Pravilnika o načinu i uvjetima polaganja stručnog ispita odgojitelja i stručnih suradnika u dječjem vrtiću (Narodne novine broj 133/97 i 4/98);
· uvjerenje nadležnog suda da se protiv osobe ne vodi kazneni postupak sukladno čl. 25. Zakona o predškolskom odgoju i obrazovanju (Narodne novine 10/97, 107/07, 94/13, 98/19, 57/22, 101/23), ne starije od dana objave natječaja;
· uvjerenje nadležnog suda da se protiv osobe ne vodi prekršajni postupak sukladno čl. 25. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19, 57/22, 101/23), ne starije od dana objave natječaja;
· uvjerenje/potvrda nadležnog područnog ureda Hrvatskog zavoda za socijalni rad, sukladno čl. 25. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19, 57/22, 101/23), da osobi nije izrečena mjera za zaštitu dobrobiti djeteta sukladno posebnom propisu, ne starije od dana objave natječaja

· uvjerenje nadležnog suda da protiv kandidata nisu izrečene mjere žurnog izdvajanja djeteta uz obitelji ili mjere za zaštitu osobnih prava i dobrobiti djeteta u nadležnosti suda (čl.3. Zakona o izmjenama i dopunama  Zakona o predškolskom odgoju i obrazovanju NN 22/26).
· potvrda bivšeg poslodavca da protiv kandidata nije izrečena zabrana rada ili da mu radni odnos nije prestao zbog nezakonitog i/ili neprofesionalnog postupanja na štetu prava i interesa djece sukladno čl. 25. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19, 57/22, 101/23), ne starije od dana objave natječaja;

·  vlastoručno potpisana izjava o nepostojanju zapreka za zasnivanje radnog odnosa iz čl. 25. st. 1. i 3. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23) i čl. 239. st. 2. Zakona 0 trgovačkim društvima (NN 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 114/22, 18/23, 130/23 i 136/24)


Na javni natječaj mogu se prijaviti osobe obaju spolova, sukladno članku 13. stavku 3. Zakona o ravnopravnosti spolova (Narodne novine br. 82/08 i 69/17).
Isprave se prilažu u neovjerenom presliku, a kandidat/kinja koji bude izabran/a u obvezi je dostaviti dokaze o ispunjavanju uvjeta u izvorniku ili ovjerenom presliku.
Potpunom prijavom smatra se ona koja sadrži sve podatke i priloge navedene u natječaju te koja je vlastoručno potpisana.
Osoba koja nije podnijela pravodobnu ili potpunu prijavu ili ne ispunjava formalne uvjete iz natječaja, ne smatra se kandidatom/kinjom prijavljenim/om na natječaj.
Osobe koje ostvaruju pravo prednosti prilikom zapošljavanja prema posebnim propisima, dužne su u prijavi na natječaj pozvati se na to pravo te priložiti svu propisanu dokumentaciju prema posebnom zakonu te imaju prednost u odnosu na ostale kandidate/kinje samo pod jednakim uvjetima.
Upravno vijeće će provoditi razgovor sa svim kandidatima za ravnatelja koji zadovoljavaju propisane uvjete iz natječaja.
Kandidat koji stekao inozemnu obrazovnu kvalifikaciju dužan je je u prijavi na natječaj priložiti rješenje nadležne institucije o priznavanju inozemne stručne kvalifikacije u skladu sa Zakonom o priznavanju i vrednovanju inozemnih obrazovnih kvalifikacija (NN 69/22), rješenje Ministarstva znanosti i obrazovanja o priznavanju inozemne stručne kvalifikacije za obavljanje regulirane profesije.
Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN 121/17), uz prijavu na natječaj dužni su osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz domovinskog rata i članovima njihovih obitelji (NNI 21/17). Poveznica na internetsku stranicu Ministarstva: https://branitelji.gov.hr/zaposljavanje-843/843 
[image: ]Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata. Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: https://branitelji.gov.hr/zaposljavanje-843/843 [image: ]
U skladu s uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka (NN 42/18) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje.
Na natječaj se mogu prijaviti osobe oba spola sukladno čl. 13. Zakona o ravnopravnosti spolova.
Natječaj se objavljuje u Narodnim novinama, na mrežnoj stranici i oglasnoj ploči Dječjeg vrtića Proložac.
Prijave na natječaj s dokazima o ispunjavanju uvjeta natječaja dostavljaju se u roku od osam (8) dana od objave natječaja u Narodnim novinama u zatvorenoj omotnici s naznakom: „Prijava na javni natječaj za imenovanje ravnatelja/ice — za Upravno vijeće”, poštom ili osobno na adresu: Dječji vrtić Proložac, Trg dr. Franje Tuđmana 1, 21264 Donji Proložac (u sklopu trgovačkog centra Supernova).
Sukladno odredbama Uredbe (EU) 2016/679 Europskog parlamenta i Vijeća od 27. travnja 2016. te Zakona o provedbi Opće uredbe o zaštiti podataka (Narodne novine broj 42/18) prijavom na natječaj smatra se da je kandidat dao privolu za obradu svih podataka iz natječajne dokumentacije a koja će se obrađivati isključivo u svrhu provođenja natječajnog postupka.
O rezultatu natječaja kandidati će biti obaviješteni u pravovremenom roku od isteka roka za podnošenje prijava.
Rok za podnošenje prijava na natječaj traje od 9. rujna 2026. godine do 21. rujna 2026. godine.
DJEČJI VRTIĆ PROLOŽAC
PREDSJEDNIK UPRAVNOG VIJEĆA: Monika Pavlović Grabovac

